**EELNÕU**

**HALLISE VALLAVOLIKOGU**

**OTSUS**

Halliste 30. mai 2017 nr …

**Mõisaküla Linnavolikogu 16.02.2017 otsuse nr 6**

**„Loa andmine varalise kohustuse võtmiseks ja**

**hanke korraldamiseks“ kooskõlastamine**

Mõisaküla Linnavolikogu taotleb Halliste Vallavolikogult Mõisaküla Linnavolikogu 16.02.2017 otsuse nr 6 „Mõisaküla linna osalemine projektis „Loa andmine varalise kohustuse võtmiseks ja hanke korraldamiseks“ kooskõlastamist.

Asjaolud:

Mõisaküla Linnavolikogu võttis vastu otsuse kooskõlas kohaliku omavalitsuse korralduse seaduse § 22 lõike 1 punktist 8, Mõisaküla Linnavolikogu 16.02.2017 määruse nr 4 „Mõisaküla linna ühisveevärgi ja –kanalisatsiooni arengukava aastateks 2017-2030 kinnitamine“, Mõisaküla Linnavolikogu 19.02.2015 otsuse nr 15 „vee-ettevõtja tegevuspiirkonna määramine ja vee-ettevõtja leidmiseks riigihanke korraldamine“ ning Mõisaküla Linnavolikogu 23.07.2015 otsuse nr 34 „Vee-ettevõtja määramine“ alusel

Mõisaküla Linnavolikogu otsustas:

1. Lubada Mõisaküla Linnavalitsusel võtta rahalisi kohustusi jooksva aasta eelarves ja viia 2017 aastal läbi riigihange Mõisaküla kultuurimaja rekonstrueerimiseks maksumusega kuni 250 000 (kakssada viiskümmend tuhat) eurot.

2. Lubada Mõisaküla Linnavalitsusel punktis 1 nimetatud hanke läbiviimise tulemusel sõlmida ehitustööde töövõtuleping edukaks tunnistatud pakkumuse esitanud pakkujaga.

Haldusreformi seaduse § 25 näeb ette, et enne haldusterritoriaalse korralduse muudatuse jõustumist peavad asjaomased volikogud võlakohustuste võtmisel kuni valimistulemuste väljakuulutamise päevani konsensuslikult heaks kiitma kohaliku omavalitsuse üksuse finantsjuhtimise seaduse § 34 lõike 2 punktides 1‒3, 52 ja 7 ning lõikes 7 nimetatud võlakohustuse ja muude tulevastel eelarveaastatel raha väljamaksmist nõudvate pikaajaliste kohustuste võtmise Eesti territooriumi haldusjaotuse seaduse § 91 kohase ühinemislepingu või käesoleva seaduse § 12 lõike 2 punktis 3 nimetatud ühinemiskokkuleppe kõigi volikogude poolt kinnitamise päevast alates. Karksi Vallavolikogu taotleb 21.12.2016 a otsusega nr 1-3/208 „Taotlus haldusterritoriaalse korralduse muutmiseks“, Abja Vallavolikogu taotleb 14.12.2016. a otsusega nr 110 „Taotlus haldusterritoriaalse korralduse muutmiseks“, Mõisaküla Linnavolikogu taotleb oma 15.12.2016. a otsusega nr 53 „Taotlus haldusterritoriaalse korralduse muutmiseks“ ja Halliste Vallavolikogu taotleb 07.12.2016.a otsusega nr 44 „Taotlus haldusterritoriaalse korralduse muutmiseks“ Vabariigi Valitsuselt Karksi valla, Abja valla, Mõisaküla linna ja Halliste valla haldusterritoriaalse korralduse muutmist ühinemise või liitumise teel uueks omavalitsusüksuseks, mille nimeks saab Mulgi vald.

Võttes aluseks kohaliku omavalitsuse korralduse seaduse § 6 lõike 3 punkti 2 ja haldusreformi seaduse § 25

Halliste Vallavolikogu o t s u s t a b:

1. Kiita heaks ja kooskõlastada Mõisaküla Linnavolikogu 16.02.2017 otsus nr 6 „Loa andmine varalise kohustuse võtmiseks ja hanke korraldamiseks“.
2. Otsus jõustub teatavakstegemisest.

Andres Rõigas  
Volikogu esimees